钦定古今图书集成/明伦汇编/闺媛典/第286卷 > 皇清十九 > 唐天锡妻吕氏
## 钦定古今图书集成/明伦汇编/闺媛典/第286卷 > 皇清十九 > 唐天锡妻吕氏

按《海宁县志》：“吕氏，儒生唐天锡妻。夫亡，氏年二十四，守节五十馀年如一日，里人呼为女师。氏父居正，署清流县事，翁琅，乡饮宾。其归锡也，不事华饰，躬操织作六载。及寡，事翁姑四十馀年，敬养备笃。同产弟吕中声早丧，亲老无依，氏迎归终养，两族丧葬皆尽力亲训。二孤长日馨，次日章，并为文学佳士。二媳同心” 共爨，无忝祖德，皆氏训也。邑令旌之。